દક્ષિણ કોરિયાના એરપોર્ટ પર ત્રણ યુવતીઓ આવી. તેમની હાલત કંઈ બહુ સારી નહોતી. ચહેરા પર અને માથે બેન્ડેજ બાંધેલા હતા. કોઈ એક્સિડેન્ટમાં ઘાયલ થઈ હોય તેવી લાગતી હતી. વાત એમ હતી કે આ યુવતીઓ પ્લાસ્ટિક સર્જરી કરાવવા આવી હતી, પણ તેમાં ગરબડ થઈ અને ત્રણેયના ચહેરા વિકૃત્ત ગયા હતા. એકનું નાક સૂઝી ગયું હતું, એકના હોઠ મોટા થઈ ગયા હતા. હાલત બૂરી હતી, પણ મામલો એરપોર્ટ ચેકિંગનો હતો એટલે દયા ખાઇ શકાય તેમ નહોતી. અધિકારીઓએ પાસપોર્ટ જોયા, પાસપોર્ટમાં તેમની તસવીરો જોઈ અને તે પછી ત્રણેય યુવતીઓના ચહેરા જોયા અને પોતાનું માથું ઘૂણાવ્યું. ના, આ તમારા પાસપોર્ટ નથી.